fr en hu hu hu hu hu en hu hu hu hu hu hu hu hu en hu ro hu hu hu en hu fr fr hu fr fr es en fr es hu hu fr hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu de hu hu fr ru de sl en ru ru en en en de de nb hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl bg ar arz en az ku uz ru sv bg bn br hbs_lat ca mzn hbs_lat cy da de el eo es et eu fa fi fr de gd lt he hbs_lat tl hy id es is it ja sv ka kk ta ko cs it lt lv hi en en ml mr ms ne nl nb fr pa pl pnb pt ro ru en sd hbs_lat en sk sl sq hbs_lat sv hu ta te th tr oc tyv fy ur uz vi pl zh xmf da zh fr zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. június 14.
Ugrás a navigációhoz Ugrás a kereséshez
1956. március 17. (58 évesen)
a felsőoktatásért és tudományos kutatásért felelős államtitkár helyettes (1936)
A Wikimédia Commons tartalmaz Irène Joliot-Curie témájú médiaállományokat.
Irène Joliot-Curie (Párizs, 1897. szeptember 12. – Párizs, 1956. március 17.) francia kémiai Nobel-díjas tudós, atomfizikus, fizikokémikus, politikus.
2 Politikai és társadalmi tevékenysége
Marie Curie és Pierre Curie Nobel-díjas házaspár idősebbik leánya. Liberális nevelésben részesült. Értelmiségiek, tudósok körében nőtt fel. Szülei baráti köréhez tartoztak Paul Langevin, Yves Perrin, André Debierne fizikusok, Paul Appell, Paul Painlevé, Émile Borel, Henri Poincaré matematikusok. Valamennyien köztársaságpártiak, a laicitás hívei és Alfred Dreyfus támogatói.
17 éves korában matematikát és fizikát kezdett tanulni a Sorbonne-on. Az első világháború kitörésekor egészségügyi önkéntes lett édesanyja mellett, majd önállóan dolgozott tábori röntgenező nővérként. 1918-tól édesanyja asszisztense lett a párizsi Radiológiai Intézetben. S amikor a nukleáris kémia tárgyat tanította a leendő mérnököknek, megismerkedett Frédéric Joliot-val. 1926-ban kötöttek házasságot és kölcsönösen felvették egymás családnevét. Két gyermekük született, Hélène és Pierre. Irène 1925-ben doktorált a szülei által felfedezett polónium alfa-sugárzása témában.
A kutató házaspár 1934-ben felfedezte a mesterséges radioaktivitást. Az"új elemek előállításának radioaktív kémiájában végzett munkájukért"[2] 1935-ben Kémiai Nobel-díjjal jutalmazták őket.
A Radiológiai Intézetben végzett munkája mellett 1937-ben a Sorbonne Természettudományi Karán lett előadó tanár, majd professzor. A Collège de France-ba távozott férje helyét vett át.
1946-ban a Radiológiai Intézet igazgatója lett, és alapító tagja a Francia Atomenergiai Bizottságnak.
1956. március 17-én leukémiában hunyt el.
Politikai és társadalmi tevékenysége[szerkesztés]
1936 májusában Léon Blum a felsőoktatásért és tudományos kutatásért felelős államtitkár helyettessé nevezte ki. Irène három hónapra vállalta el a megbízatást. Rajta kívül még két nő volt tagja a kormánynak, olyan időkben, amikor a francia nők még nem rendelkeztek választójoggal. E rövid idő alatt döntés született a kutatók fizetésének és ösztöndíjának, valamint a kutatásra fordított összegek emeléséről. Rövid ideig tagja volt a Nemzetközi Munkásszövetség Francia Szekciójának (SFIO), de kilépett, mert a Blum-kormány nem állt ki a spanyol polgárháború mellett.
Az elkötelezetten antifasiszta Irène segítette a spanyol menekülteket. 1948-ban meghívást kapott New Yorkba a spanyol politikai menekülteket támogató bizottságtól. Érkezése után nemkívánatos személynek nyilvánították, letartóztatták, és fogva tartották az Ellis-szigeten. Ellenezte az atomenergia háborús célokra történő felhasználását. Aláírta a Stockholmi felhívást, a Béke Világtanács Nemzetközi Békedíjjal tüntette ki 1950-ben. 1955-ben aláírta a Russell–Einstein-manifesztumot. Tagja volt a Francia Nők Egyesületének. A Francia Természettudományi Akadémia nem vette fel tagjai közé 1951-ben. Többször jelentkezett a következő években csak azért, hogy felhívja a figyelmet az Akadémia nőkkel szembeni diszkriminációjára.
A felsőoktatásért és tudományos kutatásért felelős francia minisztérium 2001 óta ítéli oda a díjat
Az év legeredményesebb női tudományos kutatója
Az év legeredményesebb fiatal női tudósa
Az év legeredményesebb női vállalkozója
↑ National Geographic: Anyja lánya. (Hozzáférés: 2012. szeptember 18.)
↑ MTVA - Iréne Joliot-Curie Nobel-díjas francia atomfizikus, fizikokémikus 115 éve született. [2015. október 19-i dátummal az eredetiből archiválva]. (Hozzáférés: 2012. szeptember 18.)
MTVA - Iréne Joliot-Curie Nobel-díjas francia atomfizikus, fizikokémikus 115 éve született (magyarul)
Életrajza a Nobel-díj honlapján Archiválva 2012. augusztus 18-i dátummal a Wayback Machine-ben (angolul)
National Geographic: Anyja lánya (magyarul)
Két emberpár, négy tudós, három Nobel-díj. Pierre Curie, Marie Sklodowska, Irene Curie, Frédéric Joliot-Curie, Bukarest: Kriterion, 1970
Shelley Emling: Marie Curie és lányai. Fejezetek egy tudósdinasztia életéből; ford. Tóbiás Judit; HVG Könyvek, Bp., 2013
A magyar Wikidézetben további idézetek találhatóak Irène Joliot-Curie témában.
1926: Svedberg • 1927: Wieland • 1928: Windaus • 1929: Harden, Euler‑Chelpin • 1930: H.Fischer • 1931: Bosch, Bergius • 1932: Langmuir • 1934: Urey • 1935: F.Joliot‑Curie, I.Joliot‑Curie • 1936: Debye • 1937: Haworth, Karrer • 1938: Kuhn • 1939: Butenandt, Ružička • 1943: Hevesy • 1944: Hahn • 1945: Virtanen • 1946: Sumner, Northrop, Stanley • 1947: Robinson • 1948: Tiselius • 1949: Giauque • 1950: Diels, Alder
Teljes lista • (1901–1925) • (1951–1975) • (1976–2000) • (2001–2025)
ISNI: 0000 0001 1876 0751
A lap eredeti címe: „https://hu.wikipedia.org/w/index.php?title=Irène_Joliot-Curie&oldid=25015279”
A Román Akadémia tagjai
Francia egyetemi, főiskolai oktatók
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. június 14., 09:28
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.